Η Χρησιμότητα των Αντιθέτων
2025-03-09 12:00 - 14:00 (Europe/Athens) | Κόρινθος, Πυλαρινού 111
Από τον τίτλο και μόνο του θέματος δηλώνεται, ότι υπάρχει κάποια χρησιμότητα που βγαίνει από τα ζεύγη των αντιθέτων. – Θα καταλαβαίναμε άραγε το κρύο αν δεν υπήρχε το ζεστό; – Θα αντιλαμβανόμασταν το Φως αν δεν υπήρχε το σκοτάδι; Η χρησιμότητα όμως, περιορίζεται μόνο στο να μας προσφέρει αυτή την διάκριση; Τα αντίθετα έχουν μια τέτοια δυναμική, που μέσα από την δράση και την αντίδραση, ενεργοποιείται ο μηχανισμός της αλλαγής, της μεταβολής, της σύνθεσης και της αποκάλυψης. Η φύση διαρκώς πάλλεται από αντίρροπες δυνάμεις και μέσα από αυτές, διαμορφώνεται και μεταβάλλεται σε κάτι άλλο. Μια μουσική σύνθεση αποτελείται από χαμηλών και υψηλών συχνοτήτων ήχων, μια εναλλαγή μεταξύ ελάσσονων και μείζονων ήχων για να δημιουργηθεί ένα μουσικό κομμάτι. Είναι τελικά η θέση των αντιθέτων ξεκάθαρα διαχωρισμένη ή τα αντίθετα λειτουργούν συμπληρωματικά το ένα στο άλλο; Σας περιμένουμε με χαρά την Κυριακή 9 Μαρτίου 2025, στο Bistrot Cafe (Πυλαρινού 111 – Κόρινθος) για να συζητήσουμε και να φιλοσοφήσουμε πάνω στη χρησιμότητα των αντιθέτων! Εισηγητές: Λένα Αθανασούλη και Χρήστος Παπαδάς

Η Αταραξία των Σκεπτικών
2025-03-15 10:00 - 12:00
Το Διαδικτυακό Φιλοσοφικό Καφενείο της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», επανέρχεται δυναμικά με τη συμμετοχή της Unity in Philia, σε μια σειρά (7) επτά μηνιαίων συναντήσεων – οι πρώτες (4) τέσσερις συναντήσεις αφορούν βασικές-καίριες εννοήσεις του Στωικισμού (Απάθεια), του Σκεπτικισμού (Αταραξία), του Κυνισμού (Αυτάρκεια) και του Επικουρισμού (Ηδονή), ενώ οι επόμενες (3) τρεις αφορούν σε γενικότερα θέματα που άπτονται της θρησκευτικότητας. Η συνδιοργανώτρια Unity in Philia, έχει σαν βασικό της στόχο την εμπέδωση και προώθηση της φιλίας ανάμεσα σε Αυστραλία και Ελλάδα σε όλα τα επίπεδα, κυρίως στα πολιτιστικά, και την ανάδειξη αυτής της φιλίας στην ευρύτερη περιοχή της Ασίας και του Ειρηνικού. Η δεύτερη συνάντηση θα πραγματοποιηθεί το Σάββατο 15 Μαρτίου 2025, (10:00πμ ώρα Ελλάδας και 07:00μμ ώρα Αυστραλίας), με θέμα συζήτησης: «Η Αταραξία των Σκεπτικών». Από την Αθήνα εισηγητής θα είναι ο Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και συγγραφέας, Ιωάννης Αυγουστάτος, ενώ από το Σίδνεϊ ο Θεολόγος, διδάκτωρ της Κοινωνιολογίας της Θρησκείας του Παντείου Πανεπιστημίου και διδάκτωρ Θρησκειολογίας του Πανεπιστημίου του Σίδνεϊ, Δρ Βασίλης Αδραχτάς. Μετά τις εισηγήσεις θα γίνεται συζήτηση με τους συμμετέχοντες. Η συμμετοχή είναι δωρεάν και όσοι ενδιαφέρεστε μπορείτε να δηλώσετε συμμετοχή, συμπληρώνοντας τα στοιχεία σας στην Φόρμα Συμμετοχής που ακολουθεί, ώστε να λάβετε με email, αμέσως μετά την επιβεβαίωση της συμμετοχής σας – μια ημέρα νωρίτερα (δηλαδή στις 14/03/2025) – το ΖΟΟΜ link της online συνάτησης:

Όνομα

Επώνυμο

Τηλέφωνο επικοινωνίας:

Email επικοινωνίας

Πόλη και χώρα διαμονής

Συναίνεση

Συναινώ στη χρήση των στοιχείων μου για λόγους επικοινωνίας από την Κίνηση "ΦΩΣ ΣΕ ΔΡΑΣΗ".

Καταχώρηση αιτήματος

«Τι με κοιτάζεις, Ρόζα, μουδιασμένο; Συγχώρα με που δεν καταλαβαίνω…»
2025-03-22 18:00 - 20:00 | Bazaari cafe, Φιλικής Εταιρείας 43, Θεσσαλονίκη, Greece
Αγαπημένοι μας φίλοι και φίλες, με μεγάλη χαρά σας προσκαλούμε στην επόμενη συνάντησή μας, η οποία θα πραγματοποιηθεί το Σάββατο 22 Μαρτίου 2025, στις 6:00 μ.μ. στο Bazaari cafe, Φιλικής Εταιρείας 43 – Θεσσαλονίκη (300μ. από τη στάση του μετρό “Συντριβάνι”), για να φιλοσοφήσουμε και να ανταλλάξουμε εμπειρίες και απόψεις. Σήμερα, καλπάζουν οι εξελίξεις σε επιστήμες, όπως η Αστρονομία και η Αστροφυσική, η Βιολογία και η Νευροφυσιολογία, η Πληροφορική και η Τεχνητή Νοημοσύνη. – Πώς οι εξελίξεις αυτές επηρεάζουν τις αντιλήψεις μας για τον κόσμο και τα πράγματα; – Μήπως αλλάζει και ο τρόπος που αντιλαμβανόμαστε τον εαυτό μας; Εισηγητές:Απόστολος Χαραλαμπίδης και Χριστίνα Κούρφαλη Είσοδος ελεύθερη!

Chico Xavier
2025-03-23 11:00 - 13:00 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Ο Αφυπνιστικός Κινηματογράφος, της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», προβάλει τη βραζιλιάνικη ταινία του 2010, «Chico Xavier», σε σκηνοθεσία του Daniel Filho. Η προβολή θα πραγματοποιηθεί την Κυριακή 23 Μαρτίου 2025, στις 11:00 πμ., στον κινηματογράφο “ΑΣΤΥ” (Κοραή 4) στην καρδιά της Αθήνας. Πρόκειται για μια κινηματογραφική μεταφορά της ζωής του μεγαλύτερου Βραζιλιάνου διάμεσου, μυστικιστή και φιλάνθρωπου Francisco Cândido Xavier (1910 – 2002) πιο γνωστού ως Chico Xavier. Η πρώτη προβολή πραγματοποιήθηκε στις 02/04/2010 και μέχρι τις 06/05/2010 την είχαν δει περίπου 3 εκατομμύρια άτομα! O Chico παρήγαγε, περισσότερα από 450 βιβλία μέσω ψυχογραφίας, που έχουν μεταφραστεί σε πολλές γλώσσες. Δώρισε όλα τα έσοδα από τα έργα (περισσότερα από 50 εκατομμύρια αντίτυπα), σε φιλανθρωπικούς σκοπούς. Το περιεχόμενο των έργων του δεν ξεφεύγει πολύ από το πνευματιστικό δόγμα που κωδικοποίησε ο Allan Kardec, το ηθικό του μέρος του οποίου βασίζεται στον Χριστιανισμό. Μέσω γραπτών μηνυμάτων ανακούφισε το πένθος χιλιάδων γονιών, που είχαν χάσει τα παιδιά τους. Ο Αφυπνιστικός Κινηματογράφος της Κίνησης «ΦΩΣ ΣΕ ΔΡΑΣΗ» έχει ήδη προβάλει τις ταινίες «Nosso Lar» (Astral City), «Οι Μητέρες» (As Mães) και “Και η Ζωή Συνεχίζεται…” (E a Vida Continua), που είναι κινηματογραφικές μεταφορές των ομώνυμων βιβλίων του. Μετά την προβολή, θα ακολουθήσει η ανάλυση της ταινίας, από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή και Ιδρυτή της Κίνησης «ΦΩΣ ΣΕ ΔΡΑΣΗ» και θα γίνει συζήτηση με τους θεατές. Μην τη χάσετε… Σας περιμένουμε όλους! Προσέλευση μισή ώρα νωρίτερα για την εξασφάλιση θέσης.Γενική είσοδος: 6,00€

Oικολογία και Πνευματικότητα
2025-03-23 11:00 - 13:00 | Κιμωλία Cafe, Μπουκογιάννη 4, Αγρίνιο, Αιτωλοακαρνανία, 30131, Greece
Το Φιλοσοφικό Καφενείο Αγρινίου μας προσκαλεί στην επόμενη συνάντηση που θα πραγματοποιηθεί την Κυριακή 23 Μαρτίου 2025 – 11:00 πμ., στο Κιμωλία Cafe-Bar (Mπουκογιάννη 4, Αγρίνιο), με το θέμα: Oικολογία και Πνευματικότητα.Θα συζητήσουμε για την οικολογική κρίση, προσεγγίζοντας το θέμα της Οικολογίας, σε συσχέτιση με τη συνειδησιακή ανασυγκρότηση της κοινωνίας. Όταν η θεώρηση της φύσης γίνεται ολιστικά, ο άνθρωπος παύει να την αντιμετωπίζει ως μια άψυχη πηγή εκμετάλλευσης και βιώνει την έννοια του αδιαχώριστου, όπως συμβαίνει με τα κύτταρα και τα όργανα στο ανθρώπινο σώμα. Εισηγητές: Χρήστος Ζερβόπουλος και Έλενα Τριανταφυλλίδη Σας περιμένουμε όλους λίγο νωρίτερα από τις 11:00.Είσοδος ελεύθερη!

ΔΡΑΣΗ ΧΩΡΙΣ ΦΩΣ – ΖΩΗ ΧΩΡΙΣ ΟΞΥΓΟΝΟ
2025-03-30 11:00 - 13:00 | Πολυχώρος Οδός Ονείρων, Βάλβη 57, Καρδίτσα, Καρδίτσας, 43100, Greece
Δύο χρόνια μετά την τραγωδία των Τεμπών, αναρωτιόμαστε: Μπορούμε να ζούμε σε μια κοινωνία με αξιοπρέπεια, ελευθερία, σεβασμό και δικαιοσύνη;Μπορούμε να διεκδικήσουμε ένα αύριο που δεν θα μας πνίγει στο σκοτάδι της αδιαφορίας και της απανθρωπιάς; Σας καλούμε σε μια ομιλία αφύπνισης, όπου θα αναζητήσουμε, με ιστορικά παραδείγματα και βιωματικές αναφορές, πώς η δράση με φως μπορεί να αλλάξει την πορεία της κοινωνίας μας. Θεματικές της Ομιλίας:Το έγκλημα των Τεμπών και η σημασία της συλλογικής μνήμης.Δράσεις που φέρνουν φως: Παραδείγματα από την Ιστορία.Ο ρόλος της συνειδητής κοινωνικής ευθύνης.Πώς μπορούμε να γίνουμε η αλλαγή που αξίζουμε; Χώρος: Πολυχώρος “Οδός Ονείρων”, πεζόδρομος Βάλβη, ΚαρδίτσαΗμερομηνία & Ώρα: Κυριακή 30 Μαρτίου, 11:00-13:00 Εισηγηση: Βαϊοπούλου Ζωή Γιατί να έρθετε:Γιατί η σιωπή τροφοδοτεί το σκοτάδι. Γιατί αξίζουμε μια κοινωνία φωτός. Γιατί η Ελλάδα πρέπει να προχωρήσει μπροστά, όχι να εκτροχιαστεί ξανά. Ελάτε να συζητήσουμε, να στοχαστούμε και να δράσουμε μαζί. Η αλλαγή ξεκινά όταν αρνούμαστε να ζούμε χωρίς οξυγόνο.

Δράση χωρίς Φως - Ζωή χωρίς Οξυγόνο
2025-04-06 11:00 - 13:00 | Αθηναίων Πολιτεία, Ακάμαντος 1 &, Αποστόλου Παύλου 33, Αθήνα, Αττική, 11851, Greece
Το Φιλοσοφικό Καφενείο Αθηνών μας προσκαλεί στην επόμενη συνάντηση, που θα πραγματοποιηθεί την Κυριακή 6 Απριλίου 2025, στις 11:00 πμ., στο φιλόξενο Café Αθηναίων Πολιτεία (Ακάμαντος 1 & Αποστόλου Παύλου 33, Θησείο-Αθήνα). Το θέμα θα είναι «Δράση χωρίς Φως – Ζωή χωρίς Οξυγόνο»:Οι τρέχουσες κινητοποιήσεις των πολιτών για το έγκλημα στα Τέμπη, αποτελούν αναμφίβολα μια σημαντική δράση ενεργοποίησης και κοινωνικής ευαισθησίας, αλλά για να είναι αποτελεσματικές θα πρέπει να φωτίζονται από την γενικότερη κατανόηση της κατάστασης που βιώνουμε και να στοχεύουν σε πολύ συγκεκριμένα αιτήματα. Χωρίς αυτές τις προϋποθέσεις η δράση διαμαρτυρίας είναι χωρίς οξυγόνο και έτσι δεν μπορεί ούτε να έχει διάρκεια, ούτε να επιφέρει ουσιαστικές αλλαγές. Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και συγγραφέας. Σας περιμένουμε με χαρά να φιλοσοφήσουμε!

Η Σημασία της Επικούρειας Ηδονής
2025-04-12 10:00 - 12:00
Η τρίτη συνάντηση του Διαδικτυακού Φιλοσοφικού Καφενείου, που συνδιοργανώνουν η Κίνηση Πνευματικού Ακτιβισμού «ΦΩΣ ΣΕ ΔΡΑΣΗ» και η Unity in Philia, θα πραγματοποιηθεί το Σάββατο 12 Απριλίου 2025, (10:00πμ ώρα Ελλάδας και 05:00μμ ώρα Αυστραλίας), με θέμα συζήτησης: «Η Σημασία της Επικούρειας Ηδονής». Από την Αθήνα εισηγητής θα είναι ο Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και συγγραφέας, Ιωάννης Αυγουστάτος, ενώ από το Σίδνεϊ ο Θεολόγος, διδάκτωρ της Κοινωνιολογίας της Θρησκείας του Παντείου Πανεπιστημίου και διδάκτωρ Θρησκειολογίας του Πανεπιστημίου του Σίδνεϊ, Δρ Βασίλης Αδραχτάς. Μετά τις εισηγήσεις θα γίνεται συζήτηση με τους συμμετέχοντες. Η συμμετοχή είναι δωρεάν και όσοι ενδιαφέρεστε μπορείτε να δηλώσετε συμμετοχή, συμπληρώνοντας τα στοιχεία σας στην Φόρμα Συμμετοχής που ακολουθεί, ώστε να λάβετε με email, αμέσως μετά την επιβεβαίωση της συμμετοχής σας – μια ημέρα νωρίτερα (δηλαδή στις 11/04/2025) – το ΖΟΟΜ link της online συνάτησης:

Όνομα

Επώνυμο

Τηλέφωνο επικοινωνίας:

Email επικοινωνίας

Πόλη και χώρα διαμονής

Συναίνεση

Συναινώ στη χρήση των στοιχείων μου για λόγους επικοινωνίας από την Κίνηση "ΦΩΣ ΣΕ ΔΡΑΣΗ".

Καταχώρηση αιτήματος

Αιγόσθενα και Μελαμπόδειο Ιερό
2025-04-13 10:00 - 17:00
Ελάτε με το ΔΡΟΜΙΚΟ ΦΩΣ να γιορτάσουμε την Άνοιξη σε έναν ιδιαίτερο τόπο! Έναν τόπο του οποίου η ιστορία καλύπτεται από πέπλο μυστηρίου… Θα περιηγηθούμε στα Αιγόσθενα και το εντυπωσιακό τους αρχαίο φρούριο, καθώς και στο ιερό του Μελάμποδος που βρίσκεται εντός του. Ένα ιερό που αποτελεί το πρώτο ψυχοθεραπευτήριο της προϊστορικής Ελλάδος, αφού ο Μελάμπους είναι ο αρχαιότερος ψυχοθεραπευτής και μάντης, τέταρτος απόγονος του Δευκαλίωνος και γενάρχης του μαντικού γένους των Μελαμποδιδών. Το ιερό λειτουργούσε μέχρι την Ρωμαϊκή εποχή. Σήμερα στη θέση του υπάρχει το εκκλησάκι της Αγίας Άννας στο οποίο βρίσκονται εντοιχισμένες αρκετές επιγραφές του Μελαμπόδειου Ιερού! «Η απομόνωση του τοπίου διέσωσε για εμάς μια ελληνική οχυρωμένη πόλη στην καλύτερη κατάσταση και μεγαλύτερη πληρότητα από οποιαδήποτε άλλη… ένα μέρος, που όσοι το έχουν δει, το αναπολούν με θαυμασμό και τείνουν να επιστρέφουν». Έτσι περιέγραψε το αρχαίο φρούριο των Αιγοσθένων ο Βρετανός αρχαιολόγος Μπένσον. Τα Αιγόσθενα – σημερινή ονομασία Πόρτο Γερμενό – βρίσκονται στη νότια κατάληξη του όρους Κιθαιρώνα στον Κορινθιακό Κόλπο και υπήρξαν ένα σημαντικό εμπορικό λιμάνι του Κορινθιακού. Αποτελούν μοναδικό συνδυασμό βουνού και θάλασσας, με υπέροχες φυσικές παραλίες. Η απόσταση από την Αθήνα είναι περίπου μία ώρα. Κατά τη διάρκεια της επίσκεψής μας στα Αιγόσθενα, θα πραγματοποιηθούν διάφορα δρώμενα από τους διοργανωτές, μεταξύ των οποίων – λόγω της εποχής – θα γίνει αναγνώριση και αναφορά στα βότανα της περιοχής. Μετά την περιήγηση και τα δρώμενα, θα ακολουθήσει γεύμα σε ταβέρνα της περιοχής. Η δράση αυτή δεν έχει βαθμό δυσκολίας και απευθύνεται σε όλους τους φίλους της ομάδας. Ημερομηνία: Κυριακή 13 Απριλίου 2025 – Ώρα έναρξης:10:00 πμ. – Ώρα λήξης: 05:00 μμ.Σημείο συνάντησης: Είσοδος του αρχαίου φρουρίου Αιγοσθένων.Η μετακίνηση θα γίνει με δικά μας μέσα. Κόστος συμμετοχής: 10,00€ Για συμμετοχές ενημερώστε μας στο email της ομάδας: dromikofos@gmail.comΣας περιμένουμε!

Οι Ρόλοι που Παίζουμε
2025-04-13 12:00 - 14:00 | Κόρινθος, Πυλαρινού 111
Πόσους ρόλους αλήθεια παίζουμε; Είναι μετρήσιμοι; Είναι συνειδητοί; Υπάρχουν στιγμές που δεν παίζουμε ρόλους; Ή μήπως όλη μας την ζωή παίζουμε ρόλους; Μήπως η μάνα είναι ρόλος, το παιδί είναι ρόλος, ο σύντροφος είναι ρόλος, ο αδερφός είναι ρόλος; Και κατά επέκταση έχουμε και τους ψυχολογικούς ρόλους; Μήπως το θύμα είναι ρόλος, ο θύτης είναι ρόλος; Μήπως και ο σωτήρας είναι ρόλος; Σε μια θεατρική παράσταση παρακολουθούμε με ευκολία τους ρόλους που βλέπουμε. Στην ζωή μας άραγε μπορούμε με την ίδια ευκολία να τους παρακολουθήσουμε; Σας περιμένουμε την Κυριακή 13 Απριλίου 2025, στις 12:00 μ.μ., στο Bistrot Cafe (Πυλαρινού 111, Κόρινθος), να μοιραστούμε τις κατανοήσεις μας πάνω στο θέμα αυτό! Εισηγητές: Λένα Αθανασούλη και Χρήστος Παπαδάς

Ο φόβος: Στωικές και Επικούρειες Προσεγγίσεις για μια Γαλήνια Ζωή
2025-04-26 18:00 - 20:00 | Bazaari cafe, Φιλικής Εταιρείας 43, Θεσσαλονίκη
Το Φιλοσοφικό Καφενείο Θεσσαλονίκης μας προσκαλεί με χαρά στην επόμενη συνάντηση που θα πραγματοποιηθεί το Σάββατο 26/04/2025, στις 6:00 μ.μ. στο Bazaari cafe (Φιλικής εταιρείας 43, Θεσσαλονίκη, 300 μ. από τη στάση του μετρό “Συντριβάνι”) για να φιλοσοφήσουμε όλοι μαζί και να μοιραστούμε τις σκέψεις μας. -Γιατί φοβόμαστε και τι φοβόμαστε; -Πώς μπορούμε να διαχειριστούμε τον φόβο και να του δώσουμε δημιουργικό ρόλο στη ζωή μας; Οι απαντήσεις των Επικουρείων και των Στωικών σχετικά με τη διαχείριση του φόβου μπορούν να βοηθήσουν τον σύγχρονο άνθρωπο; Εισηγητές: Χριστίνα Κούρφαλη & Απόστολος Χαραλαμπίδης Είσοδος ελεύθερη!

Το Φιλοσοφικό Καφενείο Αγρινίου σε συνεργασία με το ΔΡΟΜΙΚΟ ΦΩΣ συμμετέχουν στο ΔΡΟΜΟ ΟΛΥΜΠΙΑΚΗΣ ΕΚΕΧΕΙΡΙΑΣ
2025-04-27 05:45 - 17:00
Το Φιλοσοφικό Καφενείο Αγρινίου σε συνεργασία με το ΔΡΟΜΙΚΟ ΦΩΣ συμμετέχουν στο ΔΡΟΜΟ ΟΛΥΜΠΙΑΚΗΣ ΕΚΕΧΕΙΡΙΑΣ [Ήλιδα-Ολυμπία: Το μονοπάτι της Εκεχειρίας (50χλμ.)]. Δηλώστε έγκαιρα και ΔΩΡΕΑΝ τη συμμετοχή σας εδώ. ΠΡΟΣΟΧΗ – ΣΗΜΑΝΤΙΚΗ ΣΗΜΕΙΩΣΗ:Στο προτελευταίο πεδίο της φόρμας, που ζητά να καταγράψετε το Σύλλογο στον οποίο ανήκετε και με τον οποίο θα συμμετάσχετε στην διοργάνωση, μην παραλείψετε να γράψετε: «ΔΡΟΜΙΚΟ ΦΩΣ» κι αμέσως μετά την υποβολή σας, παρακαλείστε θερμά όπως αποστείλετε email στο e.triantafyllidi30@gmail.com, ενημερώνοντάς μας για τη συμμετοχή σας. Λίγα λόγια για τη διοργάνωση:Για δέκατη συνεχόμενη χρονιά θα διεξαχθεί στην ιερή γη της Ήλιδας και της Ολυμπίας, στο «Μονοπάτι της Εκεχειρίας», την Κυριακή, 27 Απριλίου 2025, ο «Δρόμος Ολυμπιακής Εκεχειρίας 2025». Στον τόπο όπου γεννήθηκαν οι Ολυμπιακοί Αγώνες και κάθε τέσσερα χρόνια οι αρχαίοι Έλληνες ενώνονταν για να τιμήσουν τους θεούς τους. Η Συμπολιτεία Ολυμπίας διοργανώνει τον «Δρόμο της Εκεχειρίας». Το δρόμο που οδηγεί από την Αρχαία Ήλιδα (διοργανώτρια των αρχαίων Ολυμπιακών αγώνων) στην Αρχαία Ολυμπία (τόπο τέλεσης των αγώνων). Το δρόμο που οδηγεί από την Εκεχειρία στην Ειρήνη. Στο διάβα τους οι δρομείς, κήρυκες της Εκεχειρίας, τυγχάνουν της φιλοξενίας του Ξένιου Δία μέσα από τα χαρούμενα πρόσωπα των ανθρώπων που από τα βάθη των αιώνων φτάνει στις μέρες μας γεφυρώνοντας το αρχαίο με το σύγχρονο. Οι σύγχρονοι κάτοικοι, απόγονοι των αρχαίων Ηλείων, υποδέχονται τους δρομείς με δροσερό νερό, με παραδοσιακά προϊόντα, φρούτα, σταφίδες, γαλακτοκομικά, χυμούς, ξηρούς καρπούς… Γεννήματα της Ηλειακής γης, τα οποία προσφέρονται απλόχερα στους σύγχρονους κήρυκες της Εκεχειρίας.Ο δρόμος όπως και τις προηγούμενες χρονιές δεν θα έχει αγωνιστικό χαρακτήρα και θα διεξαχθεί επί της διαδρομής «Ήλιδα – Ολυμπία: Το Μονοπάτι της Εκεχειρίας» και θα βραβευθούν όλοι οι συμμετέχοντες που θα ολοκληρώσουν με επιτυχία τη διαδρομή των 50 χιλιομέτρων με μοναδικά αριθμημένα μετάλλια. Όσοι παραλείψουν κάποιο κομμάτι θα πάρουν αναμνηστικό μετάλλιο. Να σημειωθεί πως η πορεία αυτή ΔΕΝ έχει αγωνιστικό χαρακτήρα και όλοι οι συμμετέχοντες κινούνται σχεδόν μαζί ακολουθώντας πάντα τον προπομπό.Γεφυρώνοντας το αρχαίο με το σύγχρονο, το παλιό με το νέο, θυμίζουμε σε όλους για ποιο λόγο ετελούντο οι Ολυμπιακοί Αγώνες. Με βάση το «Μονοπάτι της Εκεχειρίας» ξαναφέρνουμε στο προσκήνιο τα ιδανικά του σεβασμού στον άνθρωπο και το ιερό δικαίωμα στην ειρήνη. Παροχές προς τους συμμετέχοντες:-Συλλεκτικό μετάλλιο και Έπαινος συμμετοχής-Αριθμό συμμετοχής-Τροφοδοσία με νερό, φρούτα, χυμούς, μπισκότα, ξηρούς καρπούς και φιλέματα ανά ~5 χλμ της διαδρομής-Το τεχνικό μπλουζάκι της Διοργάνωσης-Μεταφορά (δείτε αναλυτικά στη φόρμα εγγραφής. Λεωφορεία και από Αθήνα- Κόρινθο-Πάτρα)-Μεταφορά των προσωπικών αντικειμένων των αθλητών από την Εκκίνηση στον Τερματισμό. Περισσότερες πληροφορίες για την πορεία αλλά και πληροφορίες σχετικά με την διαδρομή μπορείτε να βρείτε στην επίσημη ιστοσελίδα του Μονοπατιού:https://routeoftruce.com/ Περιμένουμε να σας δούμε από κοντά και να απολαύσουμε όλοι μαζί τη μοναδικότητα του Μονοπατιού και τη μεταφορά του μηνύματος της Εκεχειρίας!

Η Τελευταία Επιθυμία του Πατέρα μου
2025-04-27 11:00 - 13:00 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Ο Αφυπνιστικός Κινηματογράφος της Κίνησης «ΦΩΣ ΣΕ ΔΡΑΣΗ» προβάλει την ταινία «Η Τελευταία Επιθυμία του Πατέρα μου» (My Father’s Will, 2011), την Κυριακή, 27 Απριλίου 2025, στις 11:00 πμ., στον ιστορικό και καλλιτεχνικό κινηματογράφο “ΑΣΤΥ”, Κοραή 4, στην καρδιά της Αθήνας. Πρόκειται για μια συναρπαστική κωμωδία με στοιχεία δράματος, που συνδυάζει αρμονικά τον ρομαντισμό και το έξυπνο χιούμορ. Ο κεντρικός χαρακτήρας, ο Ferro (Ferro Olivetti), είναι ένας πλούσιος και επιτυχημένος επιχειρηματίας, συνηθισμένος στην πολυτέλεια και την άνεση. Ζει σε ένα πολυτελές σπίτι, οδηγεί ακριβά αυτοκίνητα και απολαμβάνει όλα τα προνόμια που του δίνει η περιουσία του. Ωστόσο, η ζωή του αλλάζει δραματικά μετά τον θάνατο του πατέρα του. Σύμφωνα με τη διαθήκη του πατέρα του, για να κληρονομήσει την τεράστια περιουσία του, ο Ferro πρέπει να εκπληρώσει μια ασυνήθιστη προϋπόθεση: να ζήσει 30 ημέρες στη Νέα Υόρκη, παριστάνοντας τον άστεγο. Αυτός ο όρος του φαίνεται γελοίος και ταπεινωτικός, αλλά για να λάβει την κληρονομιά, συμφωνεί. Μετά την προβολή θα γίνει, όπως πάντα, ανάλυση των κεντρικών νοημάτων από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή, Ιδρυτή της Κίνησης «ΦΩΣ ΣΕ ΔΡΑΣΗ» και συγγραφέα, καθώς και συζήτηση με τους θεατές. Μην τη χάσετε… Σας περιμένουμε όλους! Προσέλευση μισή ώρα νωρίτερα για την εξασφάλιση θέσης. Δείτε το trailer της ταινίας εδώ:

Το Φως της Φύσης
2025-04-27 11:00 - 13:00 | Πύργος Ιθώμης – Καρδίτσα, Ιερός Ναός Δώδεκα Αποστόλων Πύργος Ιθώμης -Καρδίτσας, Πύργος Ιθώμης
Το Φιλοσοφικό Καφενείο Καρδίτσας μας προσκαλεί στην επόμενη ανοιχτή υπαίθρια συνάντηση με θέμα: «Το Φως της Φύσης». Σε μια εποχή που το φως φτάνει κυρίως μέσα από οθόνες και ψυχρά λαμπάκια, σας προσκαλούμε σε μια επιστροφή στο ζωντανό Φως της Φύσης – αυτό που θρέφει το σώμα, διαυγάζει το πνεύμα και αφυπνίζει τη συνείδηση, την Κυριακή 27 Απριλίου 2025, στις 11:00 π.μ., στον αύλειο χώρο του Ι.Ν. Δώδεκα Αποστόλων, στην κατάφυτη κοιλάδα της Νέδα, του Πύργου Ιθώμης στην Καρδίτσα. Γιατί να έρθετε; Φως & Πράνα: Θα ανακαλύψουμε πώς το φυσικό φως λειτουργεί σαν φορέας ζωτικής ενέργειας – πράνα – που υποστηρίζει, θεραπεύει και εξελίσσει κάθε μας κύτταρο.

Επιστήμη & Υγεία: Θα δούμε πώς η έκθεση στο λευκό ηλιακό φως ρυθμίζει τον κιρκάδιο ρυθμό, ενισχύει την παραγωγή βιταμίνης D και ενδυναμώνει το ανοσοποιητικό μας.

Φιλοσοφία & Μύθος: Θα ταξιδέψουμε από την αλληγορία του Σπηλαίου του Πλάτωνα στο «απολλώνιο» φως του θεού Απόλλωνα, και θα τιμήσουμε τον τόπο όπου, σύμφωνα με τον μύθο, η νύμφη Ιθώμη και η νύμφη Νέδα ανέθρεψαν τον Δία στη σπηλιά ψηλά στα βράχια.

Βιώσιμη πρακτική: Μια απλή άσκηση συνειδητής επαφής με το φως – αναπνοή, σιωπή, παρατήρηση – για να επανασυντονιστούμε με τον φυσικό ρυθμό της άνοιξης.

Διάλογος & Διαμοιρασμός: Ερωτήσεις, εμπειρίες, προσωπικές ανακαλύψεις.

Στιγμή Σιωπής: Εσωτερική παρατήρηση και ολοκλήρωση. Εισήγηση: Ζωή Βαϊοπούλου Είσοδος ελεύθερη! Χρήσιμες πληροφορίες: Φορέστε άνετα ρούχα και παπούτσια, φέρτε στρωματάκι ή ψάθα

Η εκδήλωση θα πραγματοποιηθεί ανεξαρτήτως καιρού (υπάρχει στεγασμένος χώρος)

Στίγμα στο χάρτη: https://maps.app.goo.gl/NYCjtGeps7P9yvV79

Εκδρομή στον Αρχαιολογικό Χώρο Βραυρώνας
2025-05-03 10:00 - 17:00
Με χαρά σας προσκαλούμε σε μια μονοήμερη εκδρομή, στον Αρχαιολογικό Χώρο Βραυρώνας, ενός από τους σημαντικότερους ιερούς αρχαίους τόπους της Αττικής. Χτισμένος σε υδρότοπο του Ερασίνου ποταμού, παραμένει τόπος εξαιρετικής φυσικής και ενεργειακής ομορφιάς. Θα έχουμε την ευκαιρία να περιηγηθούμε στο Αρχαιολογικό Μουσείο Βραυρώνας και να θαυμάσουμε τον δωρικού ρυθμού Ναό της Αρτέμιδος που περιβάλλεται από πλούσια βλάστηση. Στη συνέχεια θα κολυμπήσουμε σε κοντινή παραλία και η εκδρομή μας θα κλείσει σε ταβερνάκι της περιοχής. Πότε; Σάββατο 3 Μαϊου 2025, στις 10:00 το πρωίΠού; Σημείο συνάντησης ο Αρχαιολογικός Χώρος ΒραυρώναςΠώς; Ερχόμαστε με δικά μας μέσαΜε τι; Φοράμε άνετα ρούχα και δεν ξεχνάμε το μαγιό και την πετσέτα μας για τη θάλασσα. Το κόστος εισόδου είναι 10€ (5€ η είσοδος του Μουσείου συν 5€ η είσοδος του Αρχαιολογικού Χώρου). Μπορείτε να δηλώσετε συμμετοχή στο email μας: eikastikofos@gmail.com Παρακαλώ ενημερώστε μας αν δεν διαθέτετε αυτοκίνητο καθώς επίσης και αν έχετε κενές θέσεις στο αυτοκίνητο που θα μπορούσαν να εξυπηρετήσουν άτομα που δεν διαθέτουν, με μοίρασμα των εξόδων μεταφοράς. Σας περιμένουμε!

Πολιτική & Πνευματικότητα
2025-05-04 11:00 - 13:00
Το Φιλοσοφικό Καφενείο Αθηνών μας προσκαλεί στην επόμενη συνάντηση, που θα πραγματοποιηθεί την Κυριακή 4 Μαϊου 2025, στις 11:00 πμ., στο φιλόξενο Café Αθηναίων Πολιτεία (Ακάμαντος 1 & Αποστόλου Παύλου 33, Θησείο-Αθήνα). Το θέμα θα είναι «Πολιτική & Πνευματικότητα»:Η πολιτική, στην αυθεντική της μορφή, είναι η τέχνη του να υπηρετείς το κοινό καλό. Η πνευματικότητα, στην ουσία της, είναι η πορεία προς την εσωτερική αλήθεια, την ενότητα και τη συνειδητή αγάπη για όλα τα όντα. Όταν αυτές οι δύο συναντηθούν σε ένα ανώτερο επίπεδο, τότε η πολιτική μεταμορφώνεται: από εργαλείο εξουσίας και ιδιοτέλειας, σε πράξη υπηρεσίας, σοφίας και συμπόνιας. Η πνευματικότητα χωρίς πολιτική κινδυνεύει να αποκοπεί από τον κόσμο και να καταφύγει σε έναν απομονωμένο εσωτερισμό.Η πολιτική χωρίς πνευματικότητα κινδυνεύει να καταστεί κυνική, χειριστική και καταπιεστική. Η μεγάλη πρόκληση της εποχής μας είναι να γεφυρωθεί το χάσμα. Να γεννηθεί ένας πνευματικός ακτιβισμός, όπου οι αξίες της ελευθερίας, της δικαιοσύνης, της αλήθειας και της συμπόνιας να εφαρμόζονται όχι μόνο σε προσωπικό επίπεδο, αλλά και στις δομές της κοινωνίας. Όπως είπε ο Γκάντι:«Η πολιτική χωρίς αρχές και η πνευματικότητα χωρίς δράση, είναι και οι δύο κενές και επιβλαβείς.» Ίσως τελικά, η πνευματική πολιτική να είναι η μόνη που μπορεί να οδηγήσει την ανθρωπότητα σε μια αυθεντική Ευτοπία. Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και συγγραφέας. Σας περιμένουμε με χαρά να φιλοσοφήσουμε!

Το Ιδεώδες της Αυτάρκειας στους Κυνικούς
2025-05-10 10:00 - 12:00
Η τέταρτη συνάντηση του Διαδικτυακού Φιλοσοφικού Καφενείου, που συνδιοργανώνουν η Κίνηση Πνευματικού Ακτιβισμού «ΦΩΣ ΣΕ ΔΡΑΣΗ» και η Unity in Philia, θα πραγματοποιηθεί το Σάββατο 10 Μαΐου 2025, (10:00πμ ώρα Ελλάδας και 05:00μμ ώρα Αυστραλίας), με θέμα συζήτησης: «Το Ιδεώδες της Αυτάρκειας στους Κυνικούς». Από την Αθήνα εισηγητής θα είναι ο Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και συγγραφέας, Ιωάννης Αυγουστάτος, ενώ από το Σίδνεϊ ο Θεολόγος, διδάκτωρ της Κοινωνιολογίας της Θρησκείας του Παντείου Πανεπιστημίου και διδάκτωρ Θρησκειολογίας του Πανεπιστημίου του Σίδνεϊ, Δρ Βασίλης Αδραχτάς. Μετά τις εισηγήσεις θα γίνει συζήτηση με τους συμμετέχοντες. Η συμμετοχή είναι δωρεάν και όσοι ενδιαφέρεστε μπορείτε να δηλώσετε συμμετοχή, συμπληρώνοντας τα στοιχεία σας στην Φόρμα Συμμετοχής που ακολουθεί, ώστε να λάβετε με email, αμέσως μετά την επιβεβαίωση της συμμετοχής σας – μια ημέρα νωρίτερα (δηλαδή στις 09/05/2025) – το ΖΟΟΜ link της online συνάτησης:

Όνομα

Επώνυμο

Τηλέφωνο επικοινωνίας:

Email επικοινωνίας

Πόλη και χώρα διαμονής

Συναίνεση

Συναινώ στη χρήση των στοιχείων μου για λόγους επικοινωνίας από την Κίνηση "ΦΩΣ ΣΕ ΔΡΑΣΗ".

Καταχώρηση αιτήματος

Περίπατος με φιλοσοφική διάθεση στα μονοπάτια του Σέιχ-Σου
2025-05-10 10:00 - 14:00
Φίλες και φίλοι, όπως είπαμε στην πρόσφατη συνάντησή μας στο Φιλοσοφικό Καφενείο Θεσσαλονίκης, μια βόλτα στη φύση θα ήταν μια ωραία δράση για την ομάδα μας, για να γνωριστούμε καλύτερα! Έτσι, σας καλούμε το Σάββατο 10 Μαΐου 2025, να πραγματοποιήσουμε μια πεζοπορία στις δασωμένες κορυφές του Σέιχ-Σου με οδηγό μας την υπέροχη Ιωάννα, η οποία μας στέλνει και τις παρακάτω λεπτομέρειες: «Θα ξεκινήσουμε έξω από το ξενοδοχείο Φιλίππειο, όπου και θα παρκάρουμε τα αυτοκίνητά μας. Το ραντεβού μας εκεί θα είναι στις 10πμ. Θα πορευτούμε σε δασικό μονοπάτι 1.700μ προς την κορυφή Κράνος. Η διαδρομή είναι εύκολη χωρίς υψομετρικές διαφορές εκτός των τελευταίων 100 μέτρων προς την κορυφή. Η κούραση της ανάβασης θα εξαφανιστεί μόλις αντικρίσουμε τη θέα από το Κράνος προς τη Θεσσαλονίκη, τον Θερμαϊκό και τον Όλυμπο. Αριστερά φαίνεται ο Χορτιάτης και το Πανόραμα. Υπάρχει κιόσκι και παγκάκια, όπου μπορούμε να συζητήσουμε και να κολατσίσουμε με ό,τι θα έχει φέρει ο καθένας μαζί του. Απαραίτητο βέβαια είναι να έχει ο καθένας μας τουλάχιστον μισό λίτρο νερό. Η επιστροφή θα γίνει από το ίδιο μονοπάτι, οπότε θα συμπληρώσουμε 3.400μ περπάτημα. Στην επιστροφή όσοι θέλουμε μπορούμε να απολαύσουμε έναν καφέ στον κήπο του ξενοδοχείου!» Προσοχή, επειδή μέχρι τις 10 Μαΐου μεσολαβούν αρκετές ημέρες και δεν μπορούμε να γνωρίζουμε τις καιρικές συνθήκες και άλλες τυχόν καταστάσεις που θα προκύψουν, σας παρακαλούμε, την προηγούμενη ημέρα του περιπάτου (δηλαδή στις 09/05/2025) να ρίξετε μια ματιά στην Facebook ομάδα του Φιλοσοφικού Καφενείου Θεσσαλονίκης, για να σιγουρευτείτε ότι ο περίπατος θα γίνει κανονικά. Με αγάπη, Χριστίνα Κούρφαλη Υπεύθυνη Φιλοσοφικού Καφενείου Θεσσαλονίκης

Γιατί Είμαστε Εδώ;
2025-05-11 12:00 - 14:00 | Κόρινθος, Πυλαρινού 111
Γιατί Είμαστε Εδώ; Στο ερώτημα “Γιατί Είμαστε Εδώ;” μπορούμε να ανασύρουμε την απάντηση από τις θεολογικές μας γνώσεις;Τις Κοσμολογικές μας γνώσεις; Τις ανθρωπολογικές μας γνώσεις; Τις ψυχολογικές μας γνώσεις; Ή μήπως χρειάζεται η εμπειρία του βυθίσματος μέσα στην ύπαρξη, αλλά και πέρα από αυτήν, αποκτώντας ένα βίωμα ακατάληπτο, παράδοξο, ασυγκράτητο, που δεν μπορεί να ταυτοποιηθεί με εξηγήσεις μιας λογικής επεξεργασίας; Ίσως να χρειάζονται όλα αυτά μαζί, ίσως μια συνδυαστική όλων αυτών για να μπορέσουμε απαντήσουμε στο μεγαλύτερο ερώτημα της Ανθρώπινης Ιστορίας. Ίσως την απάντηση απλά να την διαισθανόμαστε. Σας περιμένουμε λοιπόν, την Κυριακή 11 Μαΐου 2025, στις 12:00 μ.μ., στο Bistrot Cafe (Πυλαρινού 111, Κόρινθος, να την μοιραστούμε! Εισηγητές: Λένα Αθανασούλη και Χρήστος Παπαδάς

Τίποτα δεν είναι Τυχαίο
2025-05-25 11:00 - 14:00 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Ο Αφυπνιστικός Κινηματογράφος της Κίνησης «ΦΩΣ ΣΕ ΔΡΑΣΗ» προβάλει σε πρώτη πανελλήνια προβολή, την ταινία «Τίποτα δεν είναι Τυχαίο» (Nada é por Acaso, 2022), την Κυριακή, 25 Μαΐου 2025, στις 11:00 πμ., στον ιστορικό και καλλιτεχνικό κινηματογράφο “ΑΣΤΥ”, Κοραή 4, στην καρδιά της Αθήνας. Η μετάφραση των υποτίτλων πραγματοποιήθηκε από την εθελόντρια Βένια Λυμπέρη. Πρόκειται για μια βραζιλιάνικη ρομαντική δραμεντί βασισμένη στο ομώνυμο μυθιστόρημα της Zibia Gasparetto. Σκηνοθετήθηκε από τον Márcio Trigo και ακολουθεί την ιστορία δύο γυναικών, της Marina και της Júlia, που βλέπουν τις ζωές τους να αλλάζουν μέσα από γεγονότα που μοιάζουν τυχαία, αλλά στην πραγματικότητα κρύβουν ένα βαθύτερο, πνευματικό νόημα. Το δυνατό σημείο της ταινίας είναι η υπόγεια μεταφυσική της διάσταση: οι ήρωες καλούνται να κατανοήσουν ότι τα όσα βιώνουν δεν είναι απλώς συμπτώσεις, αλλά κομμάτια ενός ευρύτερου σχεδίου που σχετίζεται με τις προηγούμενες ζωές και την πνευματική εξέλιξή τους. Η αφήγηση είναι ευαίσθητη, γεμάτη συναισθηματισμό και αρκετά αισιόδοξη, με έμφαση στην έννοια της συγχώρεσης και της προσωπικής αναγέννησης. Μετά την προβολή θα γίνει, όπως πάντα, ανάλυση των κεντρικών νοημάτων από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή, Ιδρυτή της Κίνησης «ΦΩΣ ΣΕ ΔΡΑΣΗ» και συγγραφέα, καθώς και συζήτηση με τους θεατές. Μην τη χάσετε… Σας περιμένουμε όλους! Προσέλευση μισή ώρα νωρίτερα για την εξασφάλιση θέσης. Γενική είσοδος: 6,00€

Ενέργεια και Ψυχή: Η Αόρατη Μητέρα
2025-05-25 11:00 - 14:00
Σε έναν κόσμο που χάνει το νήμα της ψυχής… Αγαπητοί φίλοι του Φιλοσοφικού Καφενείου Καρδίτσας της Κίνησης «ΦΩΣ ΣΕ ΔΡΑΣΗ», σας προσκαλούμε στη βιωματική ομιλία με τίτλο: «Ενέργεια και Ψυχή: Η Αόρατη Μητέρα», που θα πραγματοποιηθεί την Κυριακή 25 Μαΐου 2025, στις 11:00 π.μ., στο αγρόκτημα του Σωκράτη Βασιλάκου στην Καρδίτσα. Η αλήθεια πίσω από τη ροή που μας κινεί.Μια εξερεύνηση στο αθέατο πεδίο που κινεί τη ζωή.Η ενέργεια ως μήτρα δημιουργίας.Η ψυχή ως φορέας νοήματος.Η γυναίκα, η γη, η φύση — όχι ως σύμβολα, αλλά ως ζώσες δυνάμεις.Η «αόρατη μητέρα» μας καλεί να αφυπνιστούμε, να θεραπεύσουμε, να επανασυνδεθούμε. Σημεία-σταθμοί της συζήτησης: Τι είναι η ενέργεια πέρα από την επιστήμη και πώς μας διαπερνάει;

Πώς η ψυχή συμμετέχει στην ύφανση της πραγματικότητας;

Ποια είναι η σχέση της με τη φύση, την ψυχή και τη γη;

Από την αποσύνδεση στην ενσυνειδητότητα – προτάσεις ζωής και κοινοτικής πράξης.

Η ριζική θηλυκή σοφία ως θεραπεία του σύγχρονου εκτροχιασμού.Θα αναρωτηθούμε επίσης:Πώς η Αόρατη Μητέρα λειτουργεί ως μήτρα ύπαρξης και γέφυρα μεταξύ κόσμων; Μια πρόσκληση επιστροφής στην ουσία – στην ψυχή – στην πρωτογενή ροή της ζωής που γεννά, τρέφει και ελευθερώνει. Κάλεσμα για όσους επιθυμούν να τιμήσουν την ενέργεια που γεννά, θρέφει κι εξελίσσει. Η ομιλία θα γίνει υπαίθρια και θα ακολουθήσει περίπατος εντός του αγροκτήματος. Στο τέλος θα μοιραστούν πρακτικές εφαρμογής και κοινοτικές προτάσεις. Η παρουσία σας, πράξη σύνδεσης.Η συμμετοχή σας, πράξη ελπίδας. Εισήγηση: Βαϊοπούλου Ζωή

3ωρο Workshop με Yoga και Διατροφή
2025-05-31 10:00 - 13:00
Το ΔΡΟΜΙΚΟ ΦΩΣ μας προσκαλεί, το Σάββατο 31 Μαΐου 2025, στις 10:00 π.μ., σε μια Αφυπνιστική δράση όπου θα υποδεχτούμε το καλοκαίρι στο υπέροχο δάσος του Υμηττού.Ένα τρίωρο workshop με yoga και διατροφή! Αρχικά, η Βένια Λυμπέρη, θα μας μυήσει στις Ασάνας για αρχάριους, με αναπνοές (pranayama) και διαλογισμό, και στη συνέχεια η Ελένη Κυριακοπούλου, θα μοιράσει γνώσεις και εμπειρίαγια την διατροφή του καλοκαιριού, τα θαυμαστά του βότανα και την θεραπευτική δύναμή τους! Σημείο Συνάντησης: Είσοδος από Καισαριανή μπροστά στο πυροφυλάκειο. Η μετακίνηση θα γίνει με δικά μας μέσα. Εξοπλισμός: άνετος ρουχισμός, αθλητικά παπούτσια, στρωματάκι για τις ασκήσεις, νερό, καπέλο και αντηλιακό. Κόστος Συμμετοχής: 15,00€Δηλώσεις συμμετοχής έως και τις 28/05/2025, στο email: dromikofos@gmail.com Σας περιμένουμε με χαρά!

Να έχεις ή να είσαι; Να είσαι ή να φαίνεσαι;
2025-05-31 19:00 - 21:00 | Bazaari cafe, Φιλικής Εταιρείας 43, Θεσσαλονίκη, Greece
Το Φιλοσοφικό Καφενείο Θεσσαλονίκης σας προσκαλεί με χαρά στην επόμενη συνάντηση που θα πραγματοποιηθεί το Σάββατο 31/05/2025, στις 7:00 μ.μ. στο Bazaari cafe (Φιλικής εταιρείας 43, Θεσσαλονίκη, 300 μ. από τη στάση του μετρό “Συντριβάνι”) για να φιλοσοφήσουμε όλοι μαζί και να μοιραστούμε τις σκέψεις μας. Ποια είναι, κατά τη γνώμη σου, η σωστή απάντηση στα ερωτήματα: Είμαι ευκατάστατος ή έχω χρήματα;

Είμαι γαλήνιος ή έχω γαλήνη;

Είμαι άρρωστος ή έχω μια αρρώστια;

Είμαι ψηλός ή έχω 2 μέτρα ύψος;

Είμαι γονέας ή έχω παιδιά;

Είμαι αγενής ή έχω ευγενική συμπεριφορά;

Είμαι εκπαιδευτικός ή δουλεύω στην εκπαίδευση;

Είμαι σύζυγος ή έχω παντρευτεί έναν άνθρωπο;

Είμαι χαρούμενος ή έχω χαρά;

Είμαι δειλός ή έχω φόβο; Αν δεν είσαι σίγουρος/η για τις απαντήσεις που έδωσες στα παραπάνω ερωτήματα, έλα να δώσουμε μαζί τη σωστή απάντηση! Εισηγητής: Αθανάσιος Γκουντής Είσοδος ελεύθερη

Η Μνήμη του νερού
2025-06-08 19:00 - 21:00
Το Φιλοσοφικό Καφενείο Κορίνθου, πιστό στην ιδέα της ευτοπίας της Κίνησης «ΦΩΣ ΣΕ ΔΡΑΣΗ» προσπάθησε και σε αυτή την περίοδο 2024-2025 να χτίσει μια γέφυρα από το “Εγώ στο Εμείς” μέσα από την θεματολογία του, ώστε να πάμε στο Εμείς, μέσα από την κατανόηση του “Φόβου της Ελευθερίας“. “Τι είναι αλήθεια” μέσα από την κατανόηση “Της Χρησιμότητας των Αντιθέτων“. Αλλά μπαίνοντας και σε βαθύτερα θέματα όπως το “Υπάρχει ζωή μετά τον θάνατο;“, αλλά και στην ζωή πριν τον Θάνατο μέσα από τον προβληματισμό του “Νοήματος της Ζωής” για να έχουμε έτσι μεγαλύτερη επίγνωση των “Ρόλων που παίζουμε” μήπως έτσι καταλάβουμε καλύτερα το “Γιατί είμαστε εδώ;“. Πρίν δώσει την σκυτάλη στο Καλοκαίρι της εποχής, αλλά και της καρδιάς μας, το Φιλοσοφικό Καφενείο Κορίνθου σας καλεί για ένα ακόμη μοίρασμα, μια ακόμη φιλοσοφική αναζήτηση και προβληματισμό, σε καινούργιο μέρος, σε καινούργια ώρα: Κυριακή 8 Ιουνίου 2025 και ώρα στις 7μ.μ πάνω στο θέμα: “Η Μνήμη του νερού”. Αν το νερό μπορεί να λειτουργεί σαν κύτταρα μνήμης, όπου αποθηκεύει, αλλά και μεταφέρει πληροφορίες. Το ανθρώπινο σώμα που αποτελείται περίπου στο 70 % από το υγρό αυτό στοιχείο πως μπορεί να επηρεάζεται από αυτό; Η συνάντηση θα πραγματοποιηθεί στο ξενοδοχείο Kokkoni Beach, στην παραλία Κοκκωνίου. Σας περιμένουμε! Εισηγητές: Λένα Αθανασούλη και Χρήστος Παπαδάς

Ο ρόλος των αστικών πάρκων και των χώρων πρασίνου στη σωματική και ψυχική υγεία των ανθρώπων της πόλης μας
2025-06-11 18:30 - 20:00
Καλωσορίζοντας το καλοκαίρι, το Φιλοσοφικό Καφενείο Θεσσαλονίκης βγαίνει από τα τείχη της πόλης και σας προσκαλεί με χαρά την Τετάρτη 11/06/2025, στις 6:30 μ.μ., για να περπατήσουμε στο Στρατόπεδο Κόδρα της Καλαμαριάς και να ξεναγηθούμε στο αρχαίο πόλισμα που βρέθηκε εκεί και στα οθωμανικά κτίρια του φρουρίου στο Καρά Μπουρνού, στο Μικρό Έμβολο. Μετά τον περίπατο θα καθίσουμε δίπλα στο εκκλησάκι του Αγίου Αλεξάνδρου, κάτω από τα δέντρα, με θέα την πόλη και το φεγγάρι (πανσέληνος), όπου θα στηθεί και το Φιλοσοφικό μας Καφενείο. Γι’ αυτό ο καθένας μπορεί να έχει στη διάθεσή του ένα καρεκλάκι και ό,τι άλλο χρειάζεται, όπως καφέ, νερό, σνακ κλπ. Παρκάρουμε τα αυτοκίνητά μας έξω από το Κολυμβητήριο της Καλαμαριάς, όσο πιο κοντά γίνεται στο εκκλησάκι του Αγίου Αλεξάνδρου. Αυτοί που δεν έχουν αυτοκίνητο μπορούν να πάρουν το λεωφορείο νούμερο 5 ή 6, να κατέβουν στάση “Γήπεδο Απόλλωνα Καλαμαριάς” και να περπατήσουν μέχρι το εκκλησάκι. Οδηγός στον περίπατο η Ιωάννα Ακριτίδου Είσοδος ελεύθερη. Χαιρόμαστε να μεγαλώνει η παρέα μας!

Οικολογισμοί
2025-06-22 11:00 - 13:00
Φίλοι και φίλες, σε μια εποχή που η φύση φωνάζει και ο άνθρωπος σωπαίνει, το Φιλοσοφικό Καφενείο Καρδίτσας της Κίνησης «ΦΩΣ ΣΕ ΔΡΑΣΗ» σας προσκαλεί την Κυριακή 22/06/2025, στις 11:00 π.μ., στο Cafe Beller (πλατεία Στρατολογίας – Καρδίτσα) σε μια ομιλία που δεν αφορά μόνο το περιβάλλον, αλλά και τον εαυτό μας. Ελάτε να διερευνήσουμε: Πώς ο Θεόφραστος, μαθητής του Αριστοτέλη, θεμελίωσε την έννοια της οικολογίας ήδη από τον 4ο αιώνα π.Χ., μελετώντας τη σχέση φυτών και περιβάλλοντος, πριν καν γεννηθεί η λέξη.

Πώς οι ρίζες της λέξης “οικολογία” μάς φανερώνουν το βαθύτερο νόημά της.

Ποιο είναι το μάθημα του καρπού του δέντρου για τη ζωή και την αναγέννηση.

Πώς η ελληνική λαϊκή σοφία, οι μύθοι και τα δημοτικά τραγούδια μάς θυμίζουν πως η φύση ήταν κάποτε σχολείο.

Και πώς η επιστροφή στη φύση δεν είναι μόνο επιστροφή στη γη, αλλά και επιστροφή στην ψυχή μας.Ελάτε να θυμηθούμε πως η φύση δεν είναι γύρω μας — είναι μέσα μας. Εισήγηση: Βαϊοπούλου Ζωή “Η φύσις οὐδὲν ποιεῖ μάτην”«Η φύση δεν κάνει τίποτα χωρίς λόγο»ΘΕΟΦΡΑΣΤΟΣ

Προσευχή και Διαλογισμός
2025-09-13 10:00 - 12:00
Ξεκινά ο Δεύτερος κύκλος συναντήσεων – τρεις εισηγήσεις πάνω σε θέματα θρησκευτικότητας και συζήτηση με τους συμμετέχοντες! Η πέμπτη συνάντηση του Διαδικτυακού Φιλοσοφικού Καφενείου, που συνδιοργανώνουν η Κίνηση Πνευματικού Ακτιβισμού «ΦΩΣ ΣΕ ΔΡΑΣΗ» και η Unity in Philia, θα πραγματοποιηθεί το Σάββατο 13 Σεπτεμβρίου 2025, (10:00πμ ώρα Ελλάδας και 05:00μμ ώρα Αυστραλίας), με θέμα συζήτησης: «Προσευχή και Διαλογισμός: υπάρχουν περιθώρια συνέργειας;». Από την Αθήνα εισηγητής θα είναι ο Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και συγγραφέας, Ιωάννης Αυγουστάτος, ενώ από το Σίδνεϊ ο Θεολόγος, διδάκτωρ της Κοινωνιολογίας της Θρησκείας του Παντείου Πανεπιστημίου και διδάκτωρ Θρησκειολογίας του Πανεπιστημίου του Σίδνεϊ, Δρ Βασίλης Αδραχτάς. Οι δύο εισηγητές θα εξετάσουν κριτικά ένα ζήτημα που συνήθως αντιμετωπίζεται μέσα από αντιθετικά σχήματα που πολώνουν “παραδοσιακούς” και “προοδευτικούς”, θρησκευόμενους και πνευματικούς αναζητητές. Για παράδειγμα, η προσευχή προϋποθέτει εκπεφρασμένα ή ανεπίγνωστα έναν προσωπικό Θεό, ενώ ο διαλογισμός εκφράζει τις περισσότερες φορές μία αυτόνομη πρακτική υπαρξιακής πραγμάτωσης. Αλλά είναι αυτές οι δύο συνθήκες αμοιβαία αποκλειόμενες ή ασύμβατες; Μπορεί κανείς να ανήκει σε μία παράδοση με έντονες πρακτικές προσευχής και ταυτόχρονα να καλλιεργεί την αυτοπραγμάτωση και συνειδητότητά του; Όποια κι αν ήταν η απάντηση στο παρελθόν, στην πλανητική εποχή οι άνθρωποι χρειάζονται και τα δύο για να μπορέσουν να ανταποκριθούν στις προκλήσεις των καιρών και να εκφράσουν ολοκληρωμένα την ανθρωπινότητά τους. Μετά τις εισηγήσεις θα γίνει συζήτηση με τους συμμετέχοντες.Η συμμετοχή είναι δωρεάν και όσοι ενδιαφέρεστε μπορείτε να δηλώσετε συμμετοχή, συμπληρώνοντας τα στοιχεία σας στην Φόρμα Συμμετοχής που ακολουθεί, ώστε να λάβετε με email, αμέσως μετά την επιβεβαίωση της συμμετοχής σας – μια ημέρα νωρίτερα (δηλαδή στις 12/09/2025) – το ΖΟΟΜ link της online συνάτησης.

Όνομα

Επώνυμο

Τηλέφωνο επικοινωνίας:

Email επικοινωνίας

Πόλη και χώρα διαμονής

Συναίνεση

Συναινώ στη χρήση των στοιχείων μου για λόγους επικοινωνίας από την Κίνηση "ΦΩΣ ΣΕ ΔΡΑΣΗ".

Καταχώρηση αιτήματος

Δικαιοσύνη και Συγχώρεση: Είναι εφικτή η αρμονική συνύπαρξή τους;
2025-10-04 18:30 - 20:30 | Bazaari cafe, Φιλικής Εταιρείας 43, Θεσσαλονίκη, Greece
Το Φιλοσοφικό Καφενείο Θεσσαλονίκης μας προσκαλεί το Σάββατο 4 Οκτωβρίου 2025, στις 6:30 μ.μ. στο Bazaari cafe (Φιλικής εταιρείας 43, Θεσσαλονίκη, 300 μ. από τη στάση του μετρό “Συντριβάνι”) για να φιλοσοφήσουμε και να μοιραστούμε τις σκέψεις μας – Θέμα συζήτησης: «Δικαιοσύνη και Συγχώρεση: Είναι εφικτή η αρμονική συνύπαρξή τους;». Ζούμε σε μια εποχή όπου η αναζήτηση της δικαιοσύνης διαπερνά κάθε πτυχή της ανθρώπινης ύπαρξης: από τις προσωπικές μας σχέσεις έως τις κοινωνικές και πολιτικές δομές.Το αίσθημα της αδικίας είναι διάχυτο, πολλοί το βιώνουν είτε ατομικά είτε ως μέλη μιας κοινότητας που δοκιμάζεται.Οι φωνές που ζητούν την αποκατάσταση της δικαιοσύνης πληθαίνουν συνεχώς. Παράλληλα, όμως, αναδύεται και ο λόγος για την ανάγκη της συγχώρεσης∙ μια ανάγκη που μπορεί να μας λυτρώσει από τον ψυχικό πόνο και να ανοίξει δρόμους συμφιλίωσης. Ποια είναι η ορθή κατανόηση των εννοιών «δικαιοσύνη» και «συγχώρεση»;

Μπορούν οι δύο αυτές έννοιες να συνυπάρξουν, και αν ναι, σε ποιους τομείς της ζωής μας; Εισηγήτρια: Χριστίνα ΚούρφαληΕίσοδος ελεύθερη – Σας περιμένουμε!

Τεχνητή Νοημοσύνη: πολύτιμος βοηθός ή απειλή για τον άνθρωπο;
2025-10-05 11:00 - 13:00
Στην αυγή της 4ης βιομηχανικής επανάστασης, η Τεχνητή Νοημοσύνη μπαίνει σε κάθε πτυχή της ζωής μας: από την υγεία και την εργασία, μέχρι την πολιτική, τα ΜΜΕ και τον πόλεμο. Δημιουργεί τεράστιες δυνατότητες αλλά και κρίσιμα ηθικά διλήμματα:– Ποιος είναι υπεύθυνος για τις αποφάσεις ενός αλγορίθμου;– Μπορεί η ΤΝ να οδηγήσει σε κοινωνική πρόοδο ή σε μαζική χειραγώγηση;– Θα αντικαταστήσει τον άνθρωπο ή θα παραμείνει εργαλείο στα χέρια του;– Υπάρχει κίνδυνος για τις ελευθερίες μας όταν οι μηχανές καταγράφουν κάθε μας βήμα; Θα συζητήσουμε για τις προκλήσεις της ΤΝ: την αλγοριθμική μεροληψία, τη χρήση της στην υγεία, την απειλή των αυτόνομων όπλων, τις κοινωνικές ανισότητες που γεννά η αυτοματοποίηση, αλλά και την ανάγκη για δημοκρατικό έλεγχο και προστασία της ιδιωτικότητας. Χώρος συνάντησης: Βιβλιοπωλείο Έναστρον, Σόλωνος 101, Αθήνα Παρακαλείστε να προσέλθετε νωρίτερα για να εξασφαλίσετε θέση.

Ισχύει ο Νόμος της Έλξης;
2025-10-05 11:00 - 13:00 | Κιμωλία Cafe, Μπουκογιάννη 4, Αγρίνιο, Αιτωλοακαρνανία, 30131, Greece
Το Φιλοσοφικό Καφενείο Αγρινίου επιστρέφει και μας προσκαλεί στην επόμενη συνάντηση που θα πραγματοποιηθεί την Κυριακή, 05/10/2025, στις 11:00 π.μ. στο Κιμωλία Cafe-Bar (Mπουκογιάννη 4 – Αγρίνιο) για να ανταλλάξουμε απόψεις πάνω στο πολυδιαφημιζόμενο θέμα του κινήματος της Νέας Εποχής σχετικά με το νόμο της έλξης. Τί είναι ο νόμος της έλξης;

Πράγματι λειτουργεί;

Τί επιδιώκουμε να έλκουμε πραγματικά;

Υπάρχει σύνδεση μεταξύ της φιλοσοφίας και του νόμου της έλξης; Εισηγητής: Κωνσταντίνος Σαμψών Σας περιμένουμε – Είσοδος ελεύθερη!
